**Skýrsla formanns Lífsins – Samtaka um líknarmeðferð**

**starfsárið 2013-2014**

*Flutt á aðalfundi samtakanna, 15. maí 2014*

* Skipan stjórnar hélst að mestu óbreytt þetta starsárið. **Oddný Fjóla Lárusdóttir** gekk úr stjórn en **Sigrún Þóroddsdóttir, hjúkrunarfræðingur hjá göngudeild barnaspítala Hringsins** var kosin sem nýr meðlimur í stjórn.
* Fyrsti fundur nýrrar stjórnar var haldinn mánudaginn ? Sept 201*2*. Þar skipti stjórnin með sér verkum á eftirfarandi hátt:

**- Lóa Björk Ólafsdóttir**, formaður **- Kristín Högnadóttir,** varaformaður **- Arndís Jónsdóttir**, ritari **- Guðríður K. Þórðardóttir**, gjaldkeri **- Ingibjörg Hreiðarsdóttir**, meðstjórnandi **- Sigrún Þóroddsdóttir,** varamaður

**- Guðrún Jónsdóttir**, varamaður, umsjón með vefsíður og fréttabréfi.

* Fundir stjórnar voru alls 9 á starfsárinu og voru haldnir fyrsta mánudag hvers mánaðar kl. 8. 15 í húsnæði Líknardeildar Kóparvogs.
* Fyrsta verkefni stjórnar á haustdögum síðasta árs snéri að ráðstefnu sem haldin var í tilefni af alþjóðardegi líknar í samstarfi við Hollvinasamtök líknardeildar, Ráðgjafaþjónustu krabbameinsfélags Íslands og Landspítala. Ráðstefnan bar yfirskriftina „ Staðhæfingar sem standast ekki „ og var haldin á Grand hótel þann 12. Október . Ráðstefnan var öllum opin og var markmiðið að fræða almenning um líknarmeðferð og þær mýtur sem gjarnan tengjast henni. Fólki sem búsett er á landsbyggðinni var gefinn kostur á að fylgjast með ráðstefnunni frá 7 mismunandi stöðum vítt og breitt um landið. Fjöldi þeirra sem sóttu ráðstefnuna og Grandhótel og fylgdust með henni í gegnum fjarfundarbúnað taldi um 100 manns . Þrír fyrirlesarar fluttu erindi og var ráðstefnunni svo lokað með tónlistarflutningi og léttum veitingum. Almenn ánægja var með daginn og vil ég hér með þakka samstarfsaðilum fyrir ánægjulega samvinnu sem vonandi verður framhald á.
* Árið 2007 réðust samtökin í það verkefni að þýða bæklinginn „ Að leiðarlokum“ á íslensku. Síðan þá hefur honum verið dreift til stofnana í þeim tilgangi að aðstoða heilbrigðisstarfsólk við að upplýsa og útskýra fyrir aðstandendum þær aðstæður sem geta komið upp við lok lífs. Í desember hafði stjórnin samband við Ullu Söderström, höfund bæklingsins, vegna fyrirspurna. Í framhaldi af þeim samskiptum hefur í stuttu máli m.a. verið ráðist í að gera nýjan samning á milli samtakanna og Ullu, auk þess sem verið er að vinna að smávægilegum breytingum á einum stað í texta bæklingsins að beiðni hennar.
* Námskeið samtakanna hafa verið eitt af stóru verkefnum starfsemi þeirra. Eftir að hafa skoðað tillögur frá þátttakendum námskeiðsins á síðasta ári var ákveðið að helga námskeiðið í ár öldruðum. Leitað var eftir samstarfi við Svandísi Íris Hálfdánardóttur, sérfræðing í líknarhjúkrun, Elfu Þöll Grétarsdóttur, sérfræðing í líknarhjúkrun aldraðra og Þórhildi Kristinsdóttur, öldrunar og líknar sérfræðings.

Námskeiðið fékk yfirskriftina **„ Áskoranir í líknarmeðferð aldraðra“** og var haldið í safnaðarheimili Grensáskirkju þann 22. apríl. Samtökin fengu afnot af húsnæðinu án endurgjalds og fyrir það kunnum við Grensáskirkju okkar bestu þakkir.

Eftir efnahagshrunið 2008 dró mjög úr þátttöku á námskeið samtakanna og hefur af þeim sökum staðið til að breyta tilhögun þeirra. Það var því stjórnarmeðlimum mikil gleði að námskeiðið í ár hlaut góðar viðtökur en um 60 manns voru skráðir, sem verður að teljast umbreyting til hins betra miðað við síðustu ár og gefur vonir um betri tíð í þessum efnum.

Námskeiðið fékk góða dóma samkvæmt matsblöðum sem þátttakendur skiluðu í lok námskeiðsin. Þörfin fyrir að unnið verði áframhaldandi með efnið blasir við. Við í stjórn samtakanna viljum þakka fyrirlesurum og þátttakendum námskeiðsins fyrir sérlega áhugaverðan, fræðandi og gefandi dag.

* Fjöldi félagsmanna innan samtakanna telur nú um 200 manns og eru félagsgjöldin ,sem fyrr, helsta tekjulind þeirra.
* Styrkveitingar þetta árið voru 7 talsins

Þeir sem sóttu um og fengu úthlutað styrkjum voru :

* Ásdís Björg Káradóttir
* Kristín Lára Ólafsdóttir
* Lóa Björk Ólafsdóttir
* Rannveig Björk Gylfadóttir
* Sigrún Lillie Magnúsdóttir
* Svava Björg Þorsteinsdóttir
* Lilja Arnardóttir

* Samtökin gáfu út og sendu til félaga sinna tvö fréttabréf á starfsárinu. Annað kom út á aðventu en hitt nú á vordögum og þökkum við öllum þeim sem veittu okkur innlegg og efni í bréfin. Guðrún Jónsdóttir, stjórnarmeðlimur í samtökunum hafði veg og vanda af útgáfu þeirra og þökkum við henni fyrir þá vinnu.
* Fjöldi áhangenda á fésbókarsíðu samtakanna hefur vaxið jafnt og þétt síðasta árið og telur nú um 330 manns. Spennandi væri að nýta þennan miðlil enn markvissar til þess að koma hugleiðingum og fræðslu áfram til almennings.
* Ég vil þakka stjórnarmeðlimum samtakanna fyrir ánægjulega samvinnu á þessu starfsári og hlakka til nýrra og spennandi verkefna á því næsta.